Groznica na usni
<s>Groznica na usni () je veoma česta infekcija usana koju uzrokuje herpes-virus tip 1. Virus se širi dodirom ili preko zajedničkog pribora i posuda za jelo, pribora za brijanje, peškira itd.</s>

<s>Klinička slika</s>

<s>Na otečenoj, crvenoj i bolnoj koži sa spoljne strane usne ili pored nje javljaju se mali plikovi ispunjeni tečnošću.</s><s>Plikovi vremenom počinju da pucaju i iz njih curi sekret.</s><s>Nakon toga se stvara krasta žute boje koja otpadne, te ranica zaceli nakon 7-10 dana.</s>

<s>Simptomi se mogu javiti 2-20 dana nakon što je organizam bio izložen virusu.</s><s>Jedan do dva dana pre izbijanja plika na tom mestu se može osetiti svrab, bol, bockanje ili peckanje.</s>

<s>Prvu infekciju osim lokalnih, mogu pratiti i opšti simptomi zarazne bolesti - povišena temperatura, opšta slabost i uvećani limfni čvorovi na vratu.</s><s>Primarna infekcija, odnosno prvi kontakt sa ovim virusom, dogodi se obično u ranom detinjstvu i može proći čak i bez simptoma.</s>

<s>Nakon prve infekcije, virus ostaje u nervnim ćelijama i može se ponovno aktivirati periodično, uzrokujući ponovnu pojavu simptoma najčešće na istom ili približno istom mestu.</s><s>Njegovo ponovno javljanje mogu podstaći stres, povišena temperatura, menstruacija ili sunčanje.</s>

<s>Prenošenje</s>

<s>Nosilac može preneti virus i kada nema prisutnih plikova, iako je najzarazniji od trenutka pojave plika do pojave kraste.</s><s>Osoba sa labijalnim herpesom koja ima oralni seks sa drugom osobom može kod nje izazvati genitalni herpes.</s>

<s>Lečenje i prevencija</s>

<s>Groznica na usni obično spontano prolazi bez posebnog lečenja.</s><s>Pacijentima se ponekad prepisuju masti kojima se tretira inficirano mesto, savetuje se odmaranje i eventualno antisimptomatska terapija.</s>

<s>Pacijentima koji imaju groznicu na usni se savetuje izbegavanje kontakata sa osobama koje su podložne infekcijama: novorođenčad, osobe koje boluju od ekcema kože, osobe koje imaju oslabljen imunološki sistem (koje su zaražene HIV virusom, osobe koje uzimaju lekove protiv raka ili se pripremaju za transplantaciju) jer virus tada može da ugrozi njihov život.</s>

<s>Komplikacije</s>

<s>Infekcije virusom herpes simplex mogu imati ozbiljne komplikacije.</s><s>Jedna od najtežih je inficiranje oka i mogući nastanak slepila.</s>

<s>Izvori</s>

<s>Infektivne bolesti</s>

